**Korduvtaotlejate taotluste hindamisel lähtume antud mudelist**

|  |  |  |  |
| --- | --- | --- | --- |
| **Hindamiskriteerium** | **Skaala** | **Punktid** | **Punktide sisu** |
| 1. Taotluse põhjendatus ja mõju | **0-40** | 40 | **Väga hea.** Seadmete valik on hästi põhjendatud ja sobilik sihtrühmale. Taotletavate seadmete kasutamine on suure mõjuga ning kool/lasteaed tagab seeläbi IT oskuste süsteemse ja jätkusuutliku õppe arendamise suuremale osale õpilastele/lastele. |
| 30 | **Hea.** Seadmete valik on hästi põhjendatud, sobib sihtrühmale. Taotletavate seadmete kasutamine on selge mõjuga ning kool/lasteaed loob IT oskuste süsteemse ja jätkusuutliku õppe võimaluse suurele osale lastest/õpilastest. |
| 20 | **Keskmine**. Seadmete valik on põhjendatud, sihtrühmale suures osas sobiv. Taotletavate seadmete kasutamine omab keskmist mõju , IT oskuste süsteemne ja jätkusuutlik õpe tagatakse vähemalt pooltele lastele/õpilastele. |
| 10 | **Nõrk**. Seadmete valik pole piisavalt põhjendatud, sihtrühm ei ole määratletud või antud seadmetele sobiv. Taotletavate seadmete abil IT oskuste süsteemne ja jätkusuutlik õppe tagamine on kasin või viiakse tegevust läbi vaid huvitegevuse tasandil. |
| 0 | **Puudulik.** Seadmete valik ei ole põhjendatud ja kasutamise mõju ebaselge. |
| 1. Tegevuskava | **0-40** | 40 | **Väga hea.** Tegevuskava on hästi läbimõeldud. Seadmeid kasutatakse süsteemselt: lõimitult erinevatesse õppeainetesse ja/või ühe aine tegevustesse pikema perioodi vältel, nt projektõppena. Tegevuskava toetab oluliselt õppekava eesmärkide saavutamist ning loob õpilaste jaoks uudseid õppimisvõimalusi. |
| 30 | **Hea.** Tegevuskava on läbimõeldud, toetab õppekava eesmärkide saavutamist ning loob osalevate õpilaste jaoks senisest mitmekesisemaid õppimisvõimalusi. Seadmeid plaanitakse kasutada pikema aja vältel vähemalt ühe õppeaine raames ning võimalusel ka huvitegevuses. |
| 20 | **Keskmine.** Tegevuskavas on toodud välja tegevused, aga need ei too kaasa olulist lisandväärtust seniste õppimis-ja õpetamisvõimalustega võrreldes. Seadmeid kasutatakse episoodiliselt, üksikutes tundides ja huvitegevuses. |
| 10 | **Nõrk**. Tegevuskavas on plaanitavad tegevused vähe või mõeldud ainult huvitegevuseks. |
| 0 | **Puudulik.** Tegevuskava puudub. |
| 1. Varasem kogemus seadmete juurutamisel ja õppetöösse integreerimisel | **0-20** | 20 | **Hea.** Taotleja kooli/lasteaia õpetajad on osalenud koolitustel ja rakendavad juba saadud teadmisi oma töös, on osalenud rohkem kui korra õpilastega õpilasüritustel jms üritustel (sh korraldanud PT õpilasüritusi). Töötanud välja õppematerjale seadmetega töötamiseks või toetanud teisi õpetajaid seadmete kasutamisel. |
| 10 | **Keskmine.** Taotleja kooli/lasteaia õpetajad on osalenud koolitustel ja rakendavad juba saadud teadmisi oma töös, on osalenud õpilastega õpilasüritustel jms üritustel (Robotex, Code Week, FLL vms). Kasutatakse kättesaadavaid õppematerjale seadmete rakendamiseks õppetöös. |
| 0 | **Nõrk.** Varasem kogemus ja ka plaan edaspidiseks õpetajate toetamiseks puudub. Seadmete kasutamine ja õpilasüritustel osalemine taotluses ei selgu. |